钦定古今图书集成/明伦汇编/交谊典/第061卷
## 钦定古今图书集成/明伦汇编/交谊典/第061卷

| 钦定古今图书集成 明伦汇编 第六十一卷 |

| |

钦定古今图书集成明伦汇编交谊典

第六十一卷目录

宴集部纪事三

宴集部杂录

宴集部外编

交谊典第六十一卷

《金史纥石烈牙吾塔传》：塔不喜文士，僚属有长裾者，
辄以刀截去。又喜凌侮使者，凡朝廷遣使来，必以酒
食困之，或辞以不饮，因并食不给，使饿而去。司农少
卿张用章以行户部过宿，塔饮以酒，张辞以寒疾，塔
笑曰：“此易治耳。”趣左右持艾来，卧张于床，灸之数十。
《李复亨传》：复亨为宣慰使，奏乞禁宣慰司官吏，不得
“与州府、司、县行总管府及管军官会饮。”

《侯挚传》：“挚为平章事，改封萧国公，致仕，居汴中，有园
亭蔡水滨，日与耆旧䜩饮。”

《元史赛典赤赡思丁传》：赡思丁分镇四川，宋将昝万
寿拥强兵守嘉定，与赛典赤军对垒，一以诚意待之，
不为侵掠，万寿心服。未几，赛典赤召还，万寿请置酒
为好，左右皆难之，赛典赤竟往不疑，酒至，左右复言
未可饮，赛典赤笑曰：“若等何见之小耶？昝将军能毒
我，其能尽毒我朝之人乎？”万寿叹服。

《续夷坚志》：“定襄魏仲仪以经童出身，得辽阳警巡院
判，将复应词赋举，与同辈结夏课，十日一宴集，中一
举子物故。他日旬会，诸人感叹存殁，仍于故人设位。
少选食至，诸人举匕箸，而设位者亦然，合座哭皆失
声，竟至罢食。”

《辍耕录》：林昉《田间书》载《会友人游山檄》云：“人有残缣
败素，绘一山一水，爱之若宝，售之必千金。至于目与
真景会，则略不加喜，毋乃贵伪而贱真耶？求乐之真，
今日正在我辈。春雪既霁，春风亦和，或坐钓于鸥边，
或行歌于犊外，百年瞬息，懽乐几何？肴核杯盘，遂意
所命，毋以丰约拘也。”檄书驰告盍勇而前，此文殊清
新。向予避兵云间泗滨时，其地有林泉之胜，而无烽
燧之虞。同时嘉遁者皆文人高士，因仿司马温公故
事，俾予作《约语》云：“百岁光阴，万物乃天地逆旅；四时
行乐，我辈亦风月主人，幸居同泗水之滨，况地接九
山之胜，尽可傍花随柳，庶几游目骋怀，节序骎骎，莫
负芒鞋竹杖；杯盘草草，何惭野蔌山”肴。虽云一饷之
清懽，亦是百年之嘉话。敢烦同志，互作遨头。慨元祐
之耆英，衣冠远矣；集永和之少长，觞咏依然。订约既
勤，践言弗替。用附于此，以见真率之会，不让游山之
乐也。

嘉兴林叔大镛，掾江浙行省时，贪墨鄙吝，然颇交接
名流，以沽美誉。其于达官显宦，则刲羔杀豕，品馔甚
盛，若士夫君子，不过素汤饼而已。一日，延黄大痴作
画，多士毕集，而此品复出，扪腹阔步，讥谑交作。叔大
赧甚，不敢仰视，遂揖潘子素求题其画。子素即书一
绝句云：“阿翁作画如说法，信手拈来种种佳。好水好”
山涂抹尽，阿婆脸上不曾搽。大痴笑谓曰：“好水好山，
言达官显宦也。阿婆脸不搽，言素面也。”言未已，子素
复加一句云：“诸佛菩萨摩诃萨，俱不解其意。”子素曰：
“此谢语，即僧家忏悔也。”哄堂大笑而散。叔大数日羞
出见客。人之鄙吝，一至于此，亦可慨已。

京师城外万柳堂，亦一宴游处也。野云廉公一日于
中置酒，招疏斋卢公、松雪赵公同饮。时歌儿刘氏名
解语花者，左手折荷花，右手执杯，歌《小圣乐》云：“绿叶
阴浓，遍池亭水阁，偏趁凉多。海榴初绽，朵朵蹙红罗。
乳燕雏莺弄语，对高柳鸣蝉相和。骤雨过，似琼珠乱
撒，打遍新荷。人生百年有几，念良辰美景，休放虚过。
富贫前定，何用苦张罗。”命友邀宾，宴赏饮芳醑。浅斟
低歌且酩酊，从教二轮，来往如梭。既而行酒，赵公喜，
即席赋诗曰：“万柳堂前数亩池，平铺云锦盖涟漪。主
人自有《沧洲》趣，游女仍歌《白雪》词。手把荷花来劝酒，
步随芳草去寻诗。谁知只尺京城外，便有无穷万里
思。”此诗集中无。《小圣乐》乃小石调曲，元遗山先生好
问所制，而名姬多歌之。俗以为“骤雨打新荷”者是也。
《琅嬛记》：江都王宴客，忽大雪，寒甚，子主剪红纸为日，
帖于壁上，顷刻光生，射照一室，煖于三夏，坐客解衣。
〈注〉子主仙人也。

《无锡县志》：“杨铁崖与云林会饮某所，杨脱妓鞋，置杯
传饮，云林大恚而去。”

《江阴县志》：“李时可，名凤，元季居马驮沙，喜结客。杨维
桢尝浮江过其家，凤访之，舟中器黄金、犀毗相半也。
及凤燕维桢，玛瑙作埒，赤玉盘盛脯，白玉斗盛浆，皆
盈尺。佐酒歌舞，又皆绝代。维桢为色动。龙凤中再征
粟助军兴，再以万石应。后竟治巨舰浮海去，不知所终。”

《见闻搜玉》：张士诚弟士德豪占民田。一日，雪大作，设
宴邀门下士，请各赋诗。有张明善者，醉题词曰：“漫天
堕，扑地飞，白占许多田地，教众口嗷嗷吃甚的。早知
如此，谁道是国家祥瑞。”

《列朝诗集》：杨廉夫游杭州，访瞿士衡于传桂堂。士衡
之从孙宗吉，年十四，见廉夫《香奁》八题，即席倚和，俊
语叠出。其《花尘春迹》云：“燕尾点波时有韵，凤头踏月
悄无声。”《黛眉颦色》云：“恨从张敞毫边起，春向梁鸿案
上生。”《金钱卜欢》云：“织锦轩窗闻笑语，采𬞟洲渚听愁
吁。”《香颊啼痕》云：“斑斑湘竹非因雨，点点杨花不是春。”
廉夫叹赏，谓士衡曰：“此君家千里驹也。”时席上以鞋
杯行酒，即命制词。宗吉赋《沁园春》云：“一掬娇春，弓样
新裁。莲步未移。笑书生量窄，爱渠尽小，主人情重，酌
我休迟。酝酿朝云，斟量暮雨，能使麹生风味奇。何须
去，向花尘留迹，月地偷期。风流到手偏宜。便豪吸雄
吞不用辞。任凌波南浦，惟夸罗袜，赏花上苑，祇劝金
卮。罗帊高擎，银瓶低注，绝胜翠裙深掩时。华筵散，奈
此心先醉，此恨谁知。”廉夫大喜，命妓敲歌以行酒，极
欢而罢。

《明外史宋濂传》：“濂尝与客饮，帝密使人侦视。翼日问
濂昨饮酒否，坐客为谁，馔何物，濂具以实对。帝笑曰：
‘诚然，卿不朕欺’。”

《秦从龙传》：“从龙生日，太祖与世子皆赠遗，或亲至其
家燕饮。”

《见闻搜玉》：方正学偕叶夷仲辈夜登巾山绝顶，饮酒
望月，剧谈千古，竟夕不眠。因曰：“昔苏子瞻与王定国
诸公登桓山，吹笛饮酒，乘月而归，以为太白死三百
年无此乐矣。斯乐又子瞻死三百年后所无也。”诸君
皆大笑。

大和刘伯川善观人，陈孟洁、杨士奇皆以故人之子
入见，因雪留饮，命各赋诗。洁云：“十年勤苦事鸡窗，有
志青云白玉堂。会待春风杨柳陌，红楼争看绿衣郎。”
奇云：“飞雪初停酒未消，溪山深处踏琼瑶。不嫌寒气
侵人骨，贪看梅花过野桥。”伯川顾洁笑曰：“风流进士。”
顾奇笑曰：“子当大用，尚勉之。”卒如其言，岂非诗言志
耶？

《明外史沈简王模传》：“模子康王佶焞嗣。景泰中，数与
州官置酒大会。巡抚朱鉴以闻。帝令诸王非时令寿
节不得辄会有司饮酒，著为令。”

《见闻录》：“陈白沙家在新会，两司往返几日，谈论至午
刻留款，止鱼飧而已，家甚清淡。”

《客座新闻》：昆山叶文庄公盛为礼侍，转吏侍礼书，桐
庐姚公夔治宴于公台，贺之。及暮，复于私第宴叶公，
公谢曰：“何劳郑重？”姚公曰：“某乡里亲友，干谒者众，烦
公垂意。”公唯唯而已。无何，姚公进太宰，公置酒往贺，
执杯献于姚公曰：“今日送乡里还先生矣。”文庄处事
之善如此。

《常熟县志》：“雅集亭在致道观北麓。令计宗道同沈周、
杨循吉辈凡十有六人觞咏其处。沈周绘《雅集图》，宗
道为记。”

《太仓州志》：弘治年间，一日会宴靖逸先生宅，式斋先
生后至，诸公方分韵赋诗，谓先生曰：“君当得某韵。”先
生亟索笔赋诗，七言律立就，始登席。前辈风流不可
及矣。

《贤奕编》：董损斋公成进士后，以差过岳州，时刘忠宣
公宅忧在里，造谒焉。忠宣留之饭，饭麦糈，馔惟糟虾，
无他具。公因感省，终身持雅操云：“噫嘻，贤哲之相与
以有成也，岂在情好周洽，语意恳款哉？虽然，亦存乎
人耳。”昔胡纮嗛晦庵无只鸡斗酒之共，而酿成禁学
之祸。董公顾以是感奋励修，其识岂不远哉！

《见闻搜玉》张庄简公悦有言：“客至留馔，俭约适情。肴
随有而设，酒随量而倾。虽新亲不抬饭，虽大宾不宰
牲。匪直戒奢侈而可久，亦将免烦劳以安生。”

异林曾公棨伟容干，善饮，喜啖人，莫测其量。张英国
辅欲试之，密使人围其腹，作纸俑，置厅事后，命仓头
视公饮，饮几许，如器注俑中，乃邀公饮。竟日，俑已溢，
别注瓮中，又溢，公神色不动。夜半，英国具轝从送归
第，属使者善侍之，意公必醉坐，伺使者返命。公归，亟
呼家人设酒，劳轝隶。公取觞，复大酌，隶皆醉，公方就
寝，英国闻之大惊。

史百户者，性嗜饮，昼夜沈醉不少醒。尝旦谒上官，与
之语，懵然无所答。上官怒，叱之曰：“汝醉耶？”其父闻之，
遂绝其饮。久之病且作，吴中名医莫疗。有张致和皆
善于脉理，诊之曰：“夜半当绝，勿复纷纷。”及期果欲绝，
其妻泣曰：“汝素嗜饮酒，今死矣。然久不得饮，聊荐一
杯，与尔永诀，当死无恨。”遂启其齿，以温酒灌之。须臾，
鼻窍绵绵若有息焉，又灌之而唇动，又灌之而渐甦。
以报致和，致和曰：“彼以酒为生，酒绝则生绝。慎勿药
之，当饮以醇酒耳。”如其言果愈，又饮数年乃终，

差矣乎？”边公曰：“副使使之也。”二公文雅并见。

《明外史李东阳传》：东阳罢政居家，购请诗文书篆者，
填塞户限，颇资以给朝夕。一日，夫人方进纸墨，东阳
有倦色。夫人笑曰：“今日设客，可使案无鱼菜耶？”乃欣
然命笔，移时而罢。其风操如此。

《见闻搜玉》：一布衣与谢方石契厚，以故李西涯阁老
器重之。邀饮间，适有台谏数人与席，置布衣上坐，诸
客为之不平。有以花酒令难之，不堪者，罚以巨觥。布
衣即答曰：“园林到处消得洒，风雨等闲落尽花。”诸客
竟为改容。

《江南通志》：“何唐，字宗尧，桐城人。正德辛巳进士。少孤
贫，沉潜有大志，以斯道自任。尝布袍踽踽过大司寇
钱如京第。京方宴客，帷锦绮，觞金玉，闻唐至，易以练
缯瓦缶，乃迎入。其为人所严惮如此。”

《明外史吴岳传》：“知庐州时，王廷守苏州，以公事遇京
口，岳召为金山游，携酒一瓶，肉一斤，菜数束。廷笑曰：
‘只是乎’？岳亦笑曰：‘吾两人食足矣’。懽竟日而还。”
《李中传》：“中守官廉，自广西归，欲饭客，贷米邻家米至，
又乏薪，将以浴器爨，会日已暮，竟不及饭而别。”
《张居正传》：“居正还朝，所过郡邑，牙盘上食，水陆过百
品。吴中善”庖者召募且尽，道经襄阳，襄王出候，要居
正宴。故事，虽公侯谒王，执臣礼，居正具宾主而出，过
南阳唐王亦如之。

《沈炼传》：“炼为锦衣卫经历。炼为人刚直，嫉恶如仇，然
颇疏狂，每饮醉辄箕踞笑傲，旁若无人。锦衣帅陆炳
善遇之。炳于严嵩父子交至深，以故炼亦数从世蕃
饮，屡忤世蕃，世蕃以酒虐客，炼心不平，辄为反之，世
蕃惮不敢较。”

《列朝诗集》：汪道昆字伯玉，歙县人。伯玉以襄阳守迁
臬副。丹阳姜宝以翰林出提学四川，道经楚省，会饮
于黄鹤楼。伯玉举杯大言曰：“蜀人如苏轼者，文章一
字不通，此等秀才当以劣等处之。”众皆愕眙，姜亦唯
唯而已。数日会饯，伯玉又大言如初，姜笑而应之曰：
“访问蜀中胥吏，秀才中并无此人，想是临考畏避耳。”
众为哄堂大笑。伯玉初不以为愧。此事殊可入《笑林》
也。

郭第字次甫，长洲人。嘉靖戊午，宝应朱子价为南主
客，建康顾孝常在太常，何元朗方去翰林，姑苏文德
承、黄淳甫避寇客留都。次甫至自泰山，与金子坤及
孝常诸弟为文酒之会，篇篇传播，海内以为美谈。
《贤奕编》方司徒钝有郎差临清者，谆谆诲之曰：“往闻
荐绅过此者，必具丰饩华燕。今民穷极矣，如此皆膏
脂”非尔我所藉以奉人面皮者。召同乡中士绅饮，序
以齿列，不论官。座中常有进士以齿加于京堂上者，
具常恶草，而情固款洽也。

《麈馀》：万历初，江陵张相与司礼冯内使交，驩甚。一日
会饮蒲州，张相与焉。江陵为令曰：“一枝红杏出墙来，
里面也好，外面也好。”司礼曰：“杖藜扶我过桥东，我也
靠伱，伱也靠我。”蒲州曰：“满地榆钱不当饥，这也使不
得，那也使不得。”

《列朝诗集》：“屠隆字长卿，遨游吴越间，寻山访道，啸傲
赋诗。晚年出盱江，登武夷，穷八闽之胜。阮坚之司理
晋安，以癸卯中秋大会词人于乌石山之邻霄台，名
士宴集者七十馀人，而长卿为祭酒，梨园数部，观者
如堵。酒阑乐罢，长卿幅巾白衲，奋袖作渔阳掺鼓声
一作广场无人，山云怒飞，海水起立。”林茂之少年下
坐，长卿起执其手曰：“子当为《挝鼓歌》以赠屠生。”快哉！
此夕千古矣！

魏之璜，字考叔，上元人。业丹青以糊口，取给于十指，
不以干人。轩车过访，不一报谢。惟招之饮酒则往，清
言献酬，坐无考叔，不乐也。

《中州野录》：乐平彭福字绥之，举进士，守泰州。为人刚
介自守，以直道忤于部使者而归。时寓鄱阳，有故旧
新登进士第者归饶，绥之具酌邀之，值微雨，累速不
至，绥之遗以诗云：“倘来名利若游尘，何事痴儿太认
真。咫尺泥途行不得，山阴雪夜是何人。”人多传颂之。
《觚不觚录》：河南、淮北、山陕诸郡士夫多仍王威宁、康
德涵之习，大小会必呼伎乐，留连宿饮，至著之词曲，
不以为怪。若吴中旧有之，则大概考察削籍，不堪复
收者。既而听用在告诸公，亦染指矣。又既而见任陞
迁，及奉使过里者，复澜倒矣。乃至居丧，亦轻缣白袷，
左州侯，右夏姬，以纵游湖山之间，从人指目，了不知
忸。呜呼异哉！

余在山东日，待郡守礼颇简，留饭一次，彼必侧坐，虽
迁官谒辞，送之阶下而已，遣人投一刺亦不答，盖其
时皆然。其后复起，累迁山西按察使。一日，清军提学
二道偶约余同宴，二郡守升官者置酒于书院，余甚
难之，第令列名与分，而辞不往。乃闻具糖席，张嬉乐，
具宾主纵饮，夜分而罢，颇以为怪。后问之余弟，乃知
近日处处皆然，不以为异也余初任山东时，布、按二司后堂无留郡守坐者。留之
坐，则必于私衙，虽设饭无害。而起官至山西臬，则自
守以至倅理，无不留坐后堂者矣。当时抚按不留郡
守令坐，司理、县令行取亦只立待茶而已。今两直隶
至留饭矣。闻之各省，尚不尽然。

贤奕编黄宪副公卷，解绶归，性故孤介，悃朴而甚好
客。客至，座已徐起临庖，服犊鼻衣，治具具，无兼味。治
毕，乃盥手更衣出，率以为常。耿先生一日偕元孚周
进士候公，欢甚，纵谈名理，因及疆场时事，奋然有请
缨之志，移日不辍。已有婢从屏间禀曰：“烹鸡熟矣，请
割时剧”谈方适，公曰：“少需。”如是者三，而公谈益剧，乃
命婢曰：“汝姑自割。”既供馔出。胾肋狼藉。不为意也。先
生退谓元孚曰：“吾与子今幸游羲皇世矣。”相与嗟叹
不置云。

浙之长兴里人某，事母有至性，其旧业俱以养母故，
至衰落。其从父一日饮诸姻，呼孝子侍。姻多豪贵人，
馔具腆甚，孝子时时左右盼伺，宾所不顾，急摘诸甘
脆，裹纳袖中，纸尽袖盈盈矣。酒酣，主人出金卮饮贵
客，贵客不胜酒，置卮楼檐间，覆以瓦，先间归。俄侍者
报亡其卮。众客约曰：“请急扃户，令人袒捡之，必得乃”
已。孝子两手扪袖中，至羞涩也。仓卒不得计，即谬曰：
“由我。”无何，贵客忆前卮，乃折简主人，语以其故。主人
如言，捡之得，急呼孝子至，孝子犹谬对如初。从父曰：
“痴儿，吾业已得卮矣，顾若何苦自诳，负不韪名？”孝子
始吐实，泪淋漓下，曰：“某苦不能勉奉母氏懽，而儿女
态若此，比诸贵客在，设令把我袖，将大诟我且重为
叔父羞，故宁尔尔。”从父大感悟，乃召前上客，遍语之
曰：“是子如是如是，吾终不忍使孝子无以为悦。”分其
产，令得终奉母焉。

南京国子祭酒陈敬宗，师道卓立，名重一时。丰城侯
李公隆居守，于先生最所“敬重。过其第必留宴宴，或
以家姬作乐，谈笑竟日，未尝一目之。常以拇指掐中
指自持。翊旦，视其指甲痕犹在，惟恐失色于人也。”其
检身之功如此。此其所以模范多士云。

刘公仁宅常与同僚约，“过除岁各具一肉一蔬，或具
肉二豆，酒一壶。”同僚深讶其奢。

《江宁府志》：“武晌号橙墩，溧水人，家金陵，富而好学，能
仗义。晌有妾苏氏，善持家，尝宴客，失金杯一只，诸仆
惊索。苏氏曰：‘无容觅，已收入矣。客去谓晌曰：‘杯实亡
去，然公平日好客任侠，岂可以一杯之故而令座客
不欢乎’？晌善其言’。”

《百可漫志》：近日翰林诸公饮宴，有供汤未至，欲去且
留者，席尊出题曰：“东面而征西夷怨，南面而征北狄
怨。”请诸公破之，皆不喻其意，只如本旨。席尊曰：“皆不
是。”诸公曰：“如何才是？”曰：“只是等汤。”满坐捧腹。

《诗经豳风七月章》：“九月肃霜，十月涤场，朋酒斯飨。”
《小雅常棣章》：“傧尔笾豆，饮酒之饫。兄弟既具，和乐且
孺。”

《六月章》吉甫燕喜，“既多受祉。来归自镐，我行永久。饮
御诸友，炰鳖脍鲤。侯谁在矣？张仲孝友。”

《正月章》彼有旨酒，又有嘉殽。洽比其邻，婚姻孔云。“念
我独兮，忧心慇慇。”

《楚茨章》“为宾为客，献酬交错，礼仪卒度，笑语卒获。”〈朱注〉
主人酌宾，曰“献宾”饮主人曰“酢。”主人又自饮而复饮
宾，曰“酬宾。”受之，奠于席前而不举。至旅而后少长相
劝，而交错以遍也。

《礼记》：“孔子燕居食飨之礼，所以仁宾客也。”

扬子《修身篇》：或曰：“日昃不食肉，肉必干；日昃不饮酒，
酒必酸。宾主百拜而酒三行，不已华乎？”曰：“实无华则
野，华无实则史，华实副则礼。”

《诗小序：伐木》，“燕朋友故旧也。自天子至于庶人，未有
不须友以成者。亲亲以睦，友贤不弃，不遗故旧，则民
德归厚矣。”

《焦氏易林》：“讼之大过，哑哑笑言，与喜饮食。长乐行觞，
千秋起舞，拜受大福。”

《汉书文帝本纪》：“文帝即位，诏酺五日。”〈注〉服虔曰：“酺，音
蒲。”文颍曰：“音步。汉律：三人以上无故群饮酒，罚金四
两。今诏横赐得令会聚饮食五日也。”师古曰：“酺之为
言布也，主德布于天下，而合聚饮食为酺。”服音是也。
字或作脯，音义同。

《抱朴子畅元篇》：“宴安逸豫，清醪芳醴，乱性者也。”
《颜氏家训风操》篇：“尝有甲设䜩席，请乙为宾，而且于
公庭见乙之子，问之曰：‘尊侯早晚顾宅’？乙子称其父
已往。时以为笑。如此比例，触类慎之，不可陷于轻脱。”
《谭子化书》：有宾主之敬，则鸡黍可以为大享，岂在乎
《箫韶》也？

《封氏闻见记》：士子初登荣进及迁除，朋僚慰贺，必盛
置酒馔音乐，以展欢宴，谓之“烧尾。”说者有虎变为人，
唯尾不变，须为烧除，乃得成人。故以初蒙拜授，如虎

尝问朱子奢，以羊事对。

《朝野佥载》：“真腊国在驩州南五百里，其俗有客，设槟
榔龙脑香合屑等以为赏宴。”

《全唐诗话》：李肇《国史补》云：“曲江大会，比为下第举人，
迩来渐侈靡，皆为上列所占。向之下第举人，不复预
矣。所以逼大会，则先牒教坊请奏，上御紫云楼垂帘
观焉。时或拟作乐，则为之移日。故曹松诗云：‘追游若
遇三清乐，行从应妨一日春’。敕下后，人置皮袋，例以
图障、酒器、钱绢实其中，逢花即饮。故张籍诗云：‘无人
不借花园宿，到处皆携酒器行’。”其皮袋状元、录事同
点捡，阙一则罚金。曲江之宴，行市罗列，阛阓为之半
空。公卿家率以是日拣选东床，车马阗塞，莫可殚述。
《清异录》：“广席多宾，必差一人惯习精俊者充瓯宰使，
举职律众。”

《洓水家仪》：“凡父母有疾，子不宴游。”
《谈苑》：“都人士女，正月十五后乘车跨马，郊野中为探
春之宴。”

《闻见前录》：“洛中风俗，岁正月梅巳花，二月桃李杂花
盛，三月牡丹开，于花盛处作园囿，四方伎艺举集，都
人士女载酒争出，择园亭胜地，上下池台间，引满歌
呼，不复问其主人。扺暮游花市，以筠笼卖花，虽贫者
亦戴花饮酒相乐。”

《清波杂志》：合堂同席以觞客，客非其人，则四座懽不
洽而饮易醉，反以应接为苦。《选诗》：“从军有苦乐，但问
所从谁。”或欲易从军为饮酒，饮酒欲懽，无由自醉。得
劝则沈湎，劝尤在乎劝侑辞逊之间。五十年前宴客
止一劝，今则巡杯止三劝，则无筭颠仆者相属，不但
沈湎而已，亦见风俗随时奢俭之不侔。然一席欢洽，
全在致劝辞受之际。若杯行到手，不留残气固豪矣。
于留连光景，似欠从容。是皆少年态度，老去夫何能
为。

《读书杂抄·诗币帛筐篚注》曰：“饮之而有币，酬币也。食
之而有币，侑币也。”正义曰：“饮有酬宾送酒之币，食有
侑宾劝饱之币。”昭五年楚薳启彊曰：“宴有好货，飧有
倍鼎，入有郊劳，出有赠贿，礼之至也。”注：“宴饮以货为
好，衣服车马，在客所无，熟食为飧。陪，加也，加鼎所以
厚殷勤。宾至，逆劳之于郊，去则赠之货贿。”

《懒真子》：“今之同席者皆谓之客”，非也。古席面谓之客，
列座谓之旅，主谓之献，客谓之酬。故宋享晋、楚之大
夫，赵孟为客。注云：“客一座所尊也。季氏饮大夫酒，臧
纥为客。既献，臧孙命北面重席，新樽洁之。召悼子降
逆之，大夫皆起。及旅而召公鉏。”注云：“献酬礼毕而通
行为旅。”然则古者主先献客，客复酬之，然后同席皆
饮，不如今之时不待献酬而同席皆饮也。

国初号令，犹有汉、唐之遗风。大中祥符元年正月三
日，天书降，大赦，改元东都，赐酺三日，此盖汉遗事也。
汉律：三人以上，无故饮酒，罚金四两。故汉以赐酺为
惠泽令，得群饮酒也。酺音蒲。注曰：“王德布于天下，而
令聚饮酒食为酺。”或问：赐酺起于汉乎？仆对曰：“《赵世
家》载武灵王行赏大赦，置酒酺五日，则自战国时已
如此矣。”

《梦华录》：凡民间吉凶筵会，椅棹陈设，器皿合盘，酒檐
动使之类，自有茶酒司管赁吃食下酒，自有厨司以
至托盘下请书，安排坐次，尊前执事，歌说劝酒，谓之
“白席人”，总谓之“四司人。”欲就园馆亭榭寺院游赏命
客之类，举意便办，亦各有地分承揽排备，自有则例，
亦不敢过越取钱。虽百十分厅馆整肃，主人只出钱
而已，不用费力。

《槁简赘笔》：“唐人酒戏极多，钓鳌竿堂上五尺，庭中七
尺，红丝线系之石盘，盛诸鱼四十品，逐一作牌子，刻
鱼名，各有诗于牌上，或一钓连二物，录事择其一，以
行劝罚焉。”又有采珠局，格与钓鳌实同而名异，后人
复以名易鱼。李建中谦谓金吾巡使虞候之名不雅
驯，乃易以毕卓等。古善饮酒人名，赵昌言为之序，又
有劝酒烛，酌酒之分数为劝。每诗状人之形，如体之
肥瘦，髭之多少，所好尚伎艺，分为赏罚，诗皆有味。其
言大抵皆出于《钓鳌诗》。“海底仙鳌难比俦，黄金顶上
有瀛洲。当时龙伯如何钓，虹作长竿月作钩。请以流
霞杯，劝登科人十分。”馀皆类此。今不复见为此戏者。
人但传其诗，图其罚格。今酒仙投曼倩，亦其遗制也。
《传讲杂记》，“今人以往来宴会书问为徒费日力，不若
省之，是未知先王治人道之意。人之所以异于禽兽
者，以有礼乐相交接之道，故曰：‘粲然有文以相接，驩
然有恩以相与。此其所以讲信修睦，而免于争夺相
杀之患者，常消祸于未萌也’。”

《中山诗话》：唐人饮酒，以令为罚，韩吏部诗云：“令征前
事为。”白傅诗云：“醉翻襕衫抛小令。”今人以丝管歌讴
为令者，即白傅所谓大都欲以酒劝，故始言送而继
承者，辞之摇首挼舞之属，皆却之也，至八遍而穷，斯
可受矣。其举故事物色，则《韩诗》所谓耳。近岁有以进士为举首者，其党人意侮之。会其人出令，以字偏傍
为率，曰“金银钗钏铺。”次一人曰“丝绵䌷绢纲。”至其党
人曰“鬼魅魍魉魁。”俗有谜语曰：“急打急圆，慢打慢圆。
分为四段，送在窑前。”初以陶瓦，乃为令耳。

《延漏录》：“凡饮，以一人为录事，以纠坐人，须择有饮材
者。材有三，谓善令、知音、大户也。”

《墨娥漫录》：“越俗，饮宴即鼓盘以为乐。取数圆盘以广
尺六者，抱以著服，以右手五指更弹之，以为节奏，舞
者应节而舞。”

《倦游杂录》：“桂州妇人产男者，取其胞衣净濯细切，五
味煎调之。召至亲者合宴置酒而啖。若不预者，必致
忿争。”

《石林燕语》：“公燕合乐，每酒行一终，伶人必唱催酒，然
后乐作。”此唐人送酒之辞，本作碎音，今多为平声，文
士亦或用之。王仁裕诗：“淑景易从风雨去，芳樽须用
管弦催。”

《唐书》言大臣初拜官，献食，天子召曰：“烧尾。”苏瓌为相，
以食贵，百姓不足，独不进。然唐人小说所载，与此不
同，乃云士子初登科及在官者迁除，朋僚慰贺，皆盛
置酒馔，音乐宴之，为烧尾举。韦嗣立入三品，赵彦昭
假金紫，崔湜复旧官，中宗皆令于兴庆池烧尾，则非
献食天子也。其解烧尾之义，以为虎豹化为人，惟尾
“不化，必以火烧之乃成人。犹人之新除，必乐饵燕客，
乃能成其荣。”其言迂诞无据。然谓太宗已尝问朱子
奢，则其来盖已久矣。近世献食天子固无是，而朋僚
以音乐燕集，亦未之讲也。

《老学庵笔记》：“前辈置酒饮客，终席不褫带。毛达可守
京口时尚如此，后稍废，然犹以冠带劝酬，后又不讲。
绍兴末，胡邦衡还朝，每与客饮，至劝酒，必冠带再拜，
朝士皆笑其异众。然邦衡名重，行之自若。”

《朱子语类》：因言：“仁宗朝讲书，杨安国之徒一时聚得
几个朴钝无能之人，可笑。”先生曰：“此事缘范文正招
引一时才俊之士聚在馆阁，如苏子美、梅圣俞之徒。
此辈虽有才望，虽皆是君子党，然轻儇戏谑，又多分
流品。一时许公为相，张安道为御史中丞，王拱辰之
徒皆深恶之，求去之，未有策。而苏子美又杜祁公婿”，
杜是时为相，苏为馆职，兼进奏院。每岁院中赛神，例
卖故纸钱为饮燕之费。苏承例卖故纸，因出己钱添
助为会，请馆阁中诸名胜而分别流品，非其侣者皆
不得与会。李定愿与而苏不肯，于是尽招两军女妓，
作乐烂饮，作为《傲歌》。王胜之句云：“欹倒太极遣帝扶，
周公孔子驱为奴。这一队，专探伺他”败阙。才闻此句，
拱辰即以白上，仁宗大怒，即令中官捕捉，诸公皆已
散走逃匿，而上怒甚，捕捉甚峻，城中喧然。于是韩魏
公言于上曰：“陛下即位以来，未尝为此等事，一旦遽
如此，惊骇勿听。”仁宗怒少解，而馆阁之士，罢逐一空，
故时有一网打尽之语。杜公亦罢相，子美除名为民，
永不叙复。子美居湖州，有诗曰：“不及鸡竿下，坐人，言
不得比罪人，引赦免放也。”虽是拱辰、安道辈攻之甚
急，然亦只这几个轻薄做得不是。纵有时名，然所为
如此，终亦何补于天下国家耶？仁宗于是征才士轻
薄之弊。这几个承意旨，尽援引纯朴持重之人以愚
仁宗，凡解经不过释训诂而已，如杨安国、彭乘之徒
是也。是时张安道为御史中丞，助吕公以攻范。
“郑氏家范，亲宾会聚，若至十人，不许于夜中谈宴。时
有小酌，亦不许至一更，昼则不拘。”

《岳阳风土记》：岳州自元正献岁，邻里以饮宴相庆，至
十二日罢。谓其日为“云开节。”

湖湘间宾客燕集，供《鱼清羹》，则众皆退，如中州之水
饭也。

《溪蛮丛笑》：秋冬之交，聚饮以乐，名“吃乡。”

《容斋续笔》：王戎诣阮籍，时兖州刺史刘昶字公荣在
坐，阮谓王曰：“偶有二斗美酒，当与君共饮，彼公荣者
无预焉。”二人交觞酬酢，公荣遂不得一杯，而言语谈
戏，三人无异。或有问之者，阮曰：“胜公荣者，不得不与
饮酒，不如公荣者，不可不与饮酒。”此事见《戎传》，而《世
说》为详。又一事云：公荣与人饮酒，杂秽非类，人或讥
之，答曰：“胜公荣者不可不与饮，不如公荣者亦不可
不与饮；是公荣辈者，又不可不与饮，故终日共饮而
醉。”二者稍不同，公荣待客如是，费酒多矣，顾不蒙一
杯于人乎？东坡诗云：“未许低头拜东野，徒言共饮胜
公荣。”盖用前事也。

《春渚纪闻》：“吴兴溪鱼之美，冠于他郡，而郡人会集，必
以斫鲙为勤。”

《鼠璞摭言》载，唐进士赐燕曲江，置团司，年最少为探
花郎。本朝胡旦榜，冯拯为探花。太宗赐诗曰：“二三千
客里成事，七十四人中少年。”《蔡宽夫诗话》亦言：期集
择少年为探花，是杏园赏花之会，使少年者探之，本
非贵重之称，今以称鼎魁，不知何义。《东轩笔录》谓：期
集选年少三人为探花，使赋诗。熙宁佘中，为状元，乞
罢宴席探花，以厚风俗。从之恐因此讹为第三人西畴常言：“酒用于馈祀宴集以成礼，若常饮则商刑
所儆，彝酒则周诰所戒。况居官必有职业，处家亦有
应酬，无故日饮则神昏思乱，安保其不舛谬哉？君子
制之有节焉，惟宾飨则卜昼，馀非烛后不举盏。”
《金史·阿里补传》：“女直旧风，凡酒食会聚以骑”射为乐。
《辍耕录》：“俗称四司六局”者，多不能举其目。《古杭梦游
录》云：“官府贵家置四司六局，各有所掌，故筵席排当，
凡事整齐，都下街市亦有之。常时人户，每遇礼席，以
钱倩之，四司六局皆可致。四司者，帐设司、厨司、茶酒
司、台盘司也。六局者，果子局、蜜煎局、菜蔬局、油烛局、
香药局、排办局也。凡四司六”局人。祇应惯熟。便省宾
主一半力。

觞政述《容斋随笔》云：“白乐天诗：‘鞍马呼教住，骰盘喝
遣输。长驱波卷白，连掷采成卢’。注云：‘骰盘卷白波，莫
走鞍马’。皆当时酒令。”余按皇甫崧所著《醉乡日月》三
卷，载《骰子令》云：“聚十只骰子，掷自手出，而人依采饮
焉。”堂印本采人劝合，席碧油劝掷外，三人骰子聚于
一处，谓之酒星。依采聚散，骰子令中改易，不过三章。
“次改《鞍马令》，不过一章。又有《旗旛令》，《闪擫令》《抛打令》，
今人不复晓其法矣。唯优伶家犹用手打令以戏云。”
以上皆洪说。余谓《酒令》盖始于投壶之礼，虽其制皆
不同，而胜者饮，不胜则罚。后汉贾逵亦尝作《酒令》，唐
世最盛。乐天诗如“筹插红螺碗，觥飞白玉卮。打嫌调
笑易，饮讶卷波迟。碧筹攒米碗，红袖拂骰盘”之句不
一，不特如洪所云，本朝欧阳文忠公作《九射格》，独不
别胜负，饮酒者皆出于适。然其说云：“九射为一大侯，
而寓以八侯，熊中虎，上鹿下雕，雉猿居右，雁兔鱼居
左，而物各有筹。射其物则视筹所在而饮之。射者所
以为群居之乐也，而古之君子以争九射之格以为
酒。”起为争，争而为欢，不若不争而乐也。故无胜负，
无赏罚，中者不为功，则无好胜之矜；不中者无所罚，
则无不能之诮。探筹而饮，饮非觥也，无所耻。故射而
自中者，有不得免，饮而屡及者亦不得辞，所以息争
也。终日为乐而不耻，不争君子之乐也。探筹之法，一
物必为三筹。盖射宾之数，多少不常，故多为之筹，以
备凡今宾主之数。”九人则人探其一而置其馀筹可
也，益以筹而人探其一或二，皆可也，惟主人临时之
约。然皆置其熊筹中，则在席皆饮，若一物而中，再则
视执筹者饮量之多少，而饮器之大小，亦惟主人之
命。若两筹而一物者亦然。凡射者一周，既饮釂，则饮
筹而复探之，筹新而屡变，矢中而无情，或适当之，或
幸而免，此所以欢然为乐而不厌也。周文忠谓《醉翁
亭记》云：“射者中，奕者胜，觥筹交错。”恐或谓此。陈述古
亦尝作《酒令》，每用纸帖子，其一书司举，其二书秘阁，
其三书隐君子，其馀书士令在座默探之，得司举则
司贡举，得秘阁则助司举搜寻隐君子进于朝，搜不
得则司举并秘阁。自受罚酒后，增置新格：聘使、馆主
各一员，若搜出隐君子，则二人伴饮，二人直候隐君
子出，即时自陈，不待寻问。隐君子未出之前，即不得
先言。违此二条，各倍罚酒。注云：“聘使盖赏其能聘贤
之义，馆主兼取其馆伴之义。”唐有昭文馆学士，时人
号为馆主人。又云：“秘阁虽同搜访隐君子，或司举不
用其言，亦”不得争权。或偶失之，即不得以司举不用
己言而辞同罚也。然则倍罚司举。秘阁既探得，即各
明言之，不待人发问，如违，先罚一觞。司举，秘阁止得
三搜客满二十人则五搜。馀人探得帖子，并默然。若
妄宣传，罚巨觞别行令《昔人集》载：潘家山同章衡饮，
次行令探得隐君子，为章衡搜出，赋诗云：“吾闻隐君
子，大隐廛市间。道义充诸中，测度非在颜。尧帝神且
知，知人亦孔艰。勉哉二秘阁，贤行如高山。”近李宝之
作《汉法酒》云：“汉法酒立官十：曰丞相，曰御史大夫，曰
列卿，曰京兆尹，曰丞相司直，曰司隶校尉，曰侍中，曰
中书令，曰酒泉太守，曰协律都尉。拜司隶校尉者，持
节钺举劾，劾及中书令、酒泉太”守者，则太守以佞幸
湎唾即得罪。劾及侍中，则司隶去节；劾及京兆尹，则
上爱其才，事留中不下，皆别举劾。劾丞相，司直，则劾
之；劾列卿，则列卿自讼廷辩之罪。其不直者，劾丞相、
御史大夫者，亦听，须先谒而后劾。丞相御史亦得罪。
丞相得罪，则中书令、酒泉太守皆望风自劾。御史得
罪，则惟酒泉太“守自劾，司隶以不畏彊御后若有罪，
以赎论，若汎劾而及丞相御史者，罪司隶劾及中书
令者，事虽留中，酒泉太守亦自劾，劾及中书令者，侍
中自劾。诸劾自劾得罪者，皆降平原督邮。协律都尉
歌以饯之。劾及协律者下之蚕室，弦歌诗为新声而
求幸。”又书其后云：“右酒令也。官用汉制，为之，集者止
九人则缺京兆尹，八人则缺侍中，七人则缺御史大
夫行丞相事，六人则缺司直，当饮者皆即饮之，或未
举饮者，亦可计集者之数，以为除官之数。每官饮者
予一算，除官既周，视其算以为饮齐，三算者即饮之，
二算者与其算等者决之，一算则留，以须后律令载
所不及者比附从事”云。馆阁有《小酒令》一卷，庆历中锦江赵景撰；《饮戏助劝》三卷，元丰中安阳窦黾撰，《酒
令》在焉。《酒签诗》一卷，皇朝知黔南县黄铸撰。诗百首，
为签使探得者随文劝酒。铸字海器，柳州人。《钓鳌图》
一卷，不知作者，刻木为鳌鱼之属，作水中钓之，以行
劝罚，凡四十类，各有一诗。又有《采珠局》，亦此类。序称
撰人为王公，不知其名。凡三十馀数，亦各有一诗。又
有“《投卧瓮人格》，皇朝李庭中撰，以毕卓、嵇康、刘伶、阮
籍、仪狄、颜回、屈原、陶潜、孔融、陶侃、张翰、李白、白乐天
为目，盖与陈、李之格大同小异，特各更其名耳。《投壶
经》，唐上官仪尝奉敕删定，史道元续注，盖集周颙、郝
同、梁简文数家之书为之，司马文正公更以新格旧
书为之尽废。晁子正侍郎公武《郡斋读书志》又有《木
射图》一卷，云：“唐陆乘撰。为十五笋，以代候击球以触
之。笋饰以朱墨字，以贵贱之。朱者，仁、义、礼、智、信、温、良、
恭、俭、让。墨者慢、傲、佞、贪、滥。仁者胜，滥者负，而行赏罚
焉。亦此具也。梁王、魏帝《金谷兰亭》，又皆于游宴之际
以赋诗作，赋不成者罚酒。”高似孙《纬略》已详，此不重
出。

苏孟淑曰：“闻古人几筵既设，佐史是临。故众偶敌觞，
则终宵竞谑，而一人司政，满座无哗。若夫藏阄射覆，
折字联篇，亦足以禁沉湎之思，发才情之致矣。昔之
觞政，可无述云。”

《见闻搜玉》：苏明允至京，韩忠献置酒私第，与欧阳诸
执政同饮。明允席间赋诗，有“佳节屡从愁里过，壮心
偏傍醉中来。”一座为之敬服。夫明允一布衣也，乃若
是，士其可以文章道德自任？

《酒谱》：《诗》雅云：“人之齐圣，饮酒温恭。”又云：“既立之监，或
佐之史。”然则饮之立监史也，所以巳乱而备酒祸也。
后世因之，有酒令焉。

《史记》，纣及齐威王、《晋书》“王道子、秦苻坚、王悦皆为长
夜饮。”

“家则一，江右士大夫家燕会绝希，惟冠婚乃延亲朋，
岁时享祀则会家族品物亦简约，非大礼不用鼓乐，
若戏剧则绝无之，此风俗最敦朴近古矣。”窃谓亲朋
远来，则当具饭，冠婚祭享，因事而会，人必亲戚故旧，
物必随力，礼必可常。或款叙情素，或商较事理，心孚
义洽，即鼓乐犹厌喧杂，何况作戏作戏一事，猖狂妖
冶，于礼俗俱无益，而宾主一席之懽乃在是，甚无谓
也。大抵情伪则文繁，有弊则事侈。士大夫以耳目相
安，不复反求所学，且有以古议相笑，而作俑时弊者。
尚望其述作前修，正世训俗，呜呼其难乎！

一“古者以膏粱为鄙，蔬茹为贤。肉食乃富贵之供，兼
味岂家常之素。至于宰杀，尤属饕残。”吾徒自顾功能，
兼图作法，日用口腹，当有节度。至于相知偶过，随有
而设，杂具园蔬，稍加于自养，不脱乎家风，事则美矣。
若特柬设客，酌于丰约，第取可常，于客不为凉，于我
不为愧。礼至情周，何辞见愆。脱有权豪之客，过责丰
“仪，彼或能尊俎风波，谨当以贫率辞谢。”宋张文节公
知白为相，自奉清约，所亲或规之，公曰：“人之常情，由
俭入奢易，由奢入俭难。吾今日之俸，岂能常有，身岂
能常存，一旦异于今日，家人习奢已久，不能顿俭，必
至失所，岂若吾居位去位，身存身亡，如一日乎？”公此
意自是远图，不是公孙干誉。吾郡张庄简公悦，国朝
名臣也。晚岁归闲，常书揭屏闲曰：“客至设馔，俭约适
情。肴随有而设，酒随量而倾。虽新亲不代饭，虽大宾
不宰牲。匪直戒奢侈而可久，亦将免烦劳以安生。”
《范竹溪集》：今人滥于匕箸，有以一杯酌而费中人一
岁之需，消耗物力，暴殄天物，莫此为甚。呜呼！一饱之
外，皆剩馀也。宁俭君子大家务从省约可也。品肴以
精洁堪食为度，不必备物，不必多设，不必特杀。坐席
正午速止一次，不须秉烛，不用娼妓，不必苦劝。非盛
宴不宜响器，戏乐不用围屏，坐褥不设箸签，不用围
碟。薄暮告散，不宜流连。夜饮分为盛筵。《特集》《常集》《小
集》四等。

《陈几亭集》：己巳送仲女至吴氏，与子往先生约曰：“五
果一盒，二汤二点，荤味八簋，添碟十二。此外糕糖、花
罩、间案等物及攒盒用二用四，俗例浮费，一切罢之。
风云每食四簋。”《小雅》云：“陈馈八簋。”古之飨贤以四为
隆，朝宴以八为极，况在士民而可逾之？司马温公所
谓“会数而礼勤，物约而情厚，遵之当自我辈始，行之
当自今日始。”

“贤奕。今人饮馔，务尚丰腆，一筵之设，水陆毕具。宾客
入口无几，堆盘累碟，深杯大瓢，祇以厌饫诸仆从耳，
不知此何益也。”宋司马温公言，其先公为郡牧判官
时，客至未尝不置酒，或三行，或五行，不过七行。酒沽
于市，果止梨栗枣柿，殽止脯醢菜羹，器用瓷漆。当时
士大夫皆然，人不相非也。会数而礼勤，物薄而情厚。
近日士夫家，酒非内法，果非远方珍异，食非多品，器
皿非满案，不敢会宾友。常数日营聚，然后敢发书。即
不然，人争非之，以为鄙吝，故不随俗奢靡者鲜矣。风
俗颓弊如是，居位者虽不能禁，忍助之乎？公之在洛也，文潞公、范忠宣公相约为“真率会”，脱粟一饭，酒数
行过，从不间一日。今人盍少思此事，惜福养财不细。
杨文贞公士奇以元宰归省，过湖中，邂逅一张参政
者，风驶舟上下，则各举手一笑，竟别。抵维扬郡，守令
先日候无耗，翊日舟至，守令竟不相闻。过去访友人，
则相与联寝，语达旦。自常廪外无别供，乡人得以只
鸡束薪相辞受，其简易如此。

章文懿公懋尝谓门人董遵曰：“待客之礼，当存古意。
今人多以酒食相尚，非也。闻薛文清公居家，留客止
用一鸡黍，盛以瓦器，酒三行，就饭而罢。”又：魏文靖公
居家，客至必留饭，止一肉一菜，虽不之公府，必回访
舟次，有所相遗，必答礼不虚受人惠。此二公可法云。
《读书镜》：“司马温公在洛下，与诸故老时游集，相约酒”
行，果实食品皆不过五，谓之真率会。子瞻在黄州，与
邻里往还，子瞻既绝俸，而往还者亦多贫，自言有三
养，曰：安分以养福，宽胃以养气，省费以养财。叶石林
云：“山居馔具不时得，吾又不能多饮。”乃兼取二者而
参行之，戏以语客曰：“古者行宾客之礼，有燕有享。而
享其杀也，施之各有宜。今邂逅而集”者，用子瞻以当
享；非时而特会者，用温公以当燕。遇所当用，必先举
以告客，虽无不笑，然亦莫吾夺也。近如吴越之俗，水
陆饾饤，至客散而馔不止，使司马东坡见之，当推案
不食矣。

《太仓州志》：“沧江风月楼在城北巷口，相传杨铁崖、张
伯雨尝游䜩其上。”

《楚雄府志》：“和泥。”〈种落名〉饮酒以一人吹《芦笙》为首，男女
牵手，周旋跳舞为乐。

《异苑》：“东阳徐公居在长山下，常登岭，见二人坐于山
崖对饮。公索之，二人乃与一小杯。公饮之遂醉。后常
不食，亦不饥。”

《树萱录》：王缙尝读书嵩山，有四叟携榼来相访，自称
“木巢南、林大节、孙文蔚、石媚虬”，高谈剧饮，既醉，具化
为猿，升木而去。

《潜居录》：昔有人好客，夜梦有佳宾至，喜甚，诘旦汛扫
以待，果有一客至，谈论甚旨。巳问主人平生何者最
好，主人曰：“好弹。”方取弓理弦，客遂化为雀飞去，后人
因呼雀为佳宾。